BCP รายได้ไตรมาส 3 แตะ 3.36 หมื่นลบ. รับดีมานด์น้ำมันเพิ่ม
BCP รายได้ไตรมาส 3 แตะ 3.36 หมื่นลบ. รับดีมานด์น้ำมันเพิ่ม หลังปลดล็อกดาวน์
BCP รายได้ไตรมาส 3 แตะ 3.36 หมื่นลบ. รับดีมานด์น้ำมันเพิ่ม หลังปลดล็อกดาวน์
10 พ.ย. 2563

บริษัท บางจาก คอร์ปอเรชั่น จำกัด (มหาชน) หรือ BCP รายงานผลการดำเนินงานประจำไตรมาส 3/36 สิ้นสุด ณ วันที่ 30 ก.ย.2563 ดังนี้

 
สำหรับผลการดำเนินงานไตรมาส 3/63 ของบริษัทฯ และบริษัทย่อย มีรายได้จากการขายและการให้บริการ 33,652 ล้านบาท (เพิ่มขึ้น 27% เมื่อเทียบจากไตรมาสก่อน แต่ลดลง 28% เมื่อเทียบจากปีก่อน) มี EBITDA อยู่ที่ 2,769 ล้านบาท (เพิ่มขึ้น 145% เมื่อเทียบจากไตรมาสก่อนและ 29% เมื่อเทียบจากปีก่อน) ปรับตัวดีขึ้นจากไตรมาสก่อนหน้าเนื่องจากสถานการณ์การแพร่ระบาดของไวรัส COVID-19 เริ่มคลี่คลาย รัฐบาลจึงประกาศคลายมาตรการล็อกดาวน์เพิ่มเติมส่งผลให้ความต้องการใช้น้ำมันค่อยๆฟื้นตัวขึ้น
รวมทั้งราคาน้ำมันดิบดูไบเฉลี่ยปรับเพิ่มขึ้นจากไตรมาสก่อน แต่ปรับเพิ่มขึ้นในกรอบแคบ เนื่องจากตลาดยังมีความกังวลการแพร่ระบาดของไวรัส COVID-19 รอบ 2 ในไตรมาสนี้ กลุ่มบริษัทฯ มี Inventory Gain 272 ล้านบาท (รวมกลับรายการขาดทุนจากการปรับมูลค่าสินค้าคงเหลือ (NRV) 26 ล้านบาท) และจากสถานการณ์ราคาน้ำมันดิบที่ปรับตัวเคลื่อนไหวอยู่ในระดับต่ำส่งผลกระทบต่อความเป็นไปได้ในการพัฒนาโครงการต่างๆ ของบริษัทร่วม OKEA ทำให้มีการบันทึกขาดทุนจากการด้อยค่าทรัพย์สินของธุรกิจสำรวจและผลิตปิโตรเลียม 1,003 ล้านบาท ส่งผลให้ไตรมาสนี้มีผลขาดทุนสุทธิส่วนของบริษัทใหญ่ 647 ล้านบาท
 